
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595



Р Е Ш Е Н И Е  
№  РС-10817-19-038
Днес, 19.06.2019 година, в град София, Комисията за противодействие на корупцията и за отнемане на незаконно придобитото имущество, в състав:
Заместник - председател: Антон Славчев
Член: Пламен Йоцов
Член: Силвия Къдрева
У  С  Т  А  Н  О  В  И:
Производството е образувано с рег. № ЦУ 01/10817/23.04.2019г. на основание чл. 47, ал. 2 от ЗПКОНПИ въз основа на *** с приложени *** медийни публикации.
Сигналът е подаден против Красимир Първанов – заместник-министър на енергетиката.
По същество в медийните публикациите, приложени към докладната записка се излагат твърдения, че на 28.09.2018г. Първанов, докато е бил заместник-министър на енергетиката е закупил от фирма „***“ апартамент от 149,56 кв.м. и два гаража от 18,9 кв.м. и от 31,17 кв.м. в сграда на *** за сумата от 240 312,47 лв. или по 616 евро на кв. м.
От същата фирма е закупил и друг апартамент през 2009г.
В рамките на проверката по производството са събрани писмени доказателства, включително: Заповед № КВ – 380/12.05.2017г. на министър-председателя; Заповед № КВ-209/26.03.2019г. на министър председателя; Декларации на Красимир Първанов по ЗПУКИ с рег. № 02-12-24/19.05.2017г.; Декларация по ЗПУКИ на Красимир Първанов с рег. № 02-12-24/20.06.2017г.; Справка по лице в цялата страна на Красимир Първанов от Служба по вписвания; Нотариален акт за покупко-продажба на недвижими имоти, изградени в груб строеж с рег. № 50, том IV, рег. № 6118, дело № 547/2009г. на нотариус с рег. № 386; Нотариален акт за покупко-продажба на недвижими имоти от 28.09.2018г. с № 88, том № III, рег. № 8226, дело №413/2018г. на нотариус с рег. №515; Нотариално дело № 413 от 28.09.2018г. на нотариус с рег. №515; Писмо с рег. № Е-92-00-426/11/06.2019г. от главния секретар на Министерство на енергетиката.
 КПКОНПИ служебно е направила справки в НБД „Население“ и в НОИ.
След като обсъди събраните в хода на административното производство доказателства, Комисията установи следното от фактическа страна:
Красимир П. Първанов е назначен на длъжността заместник-министър на енергетиката на 12.05.2017г., със Заповед № КВ – 380/12.05.2017г. на министър-председателя на Република България.
Същият е освободен от длъжността заместник-министър на енергетиката, считано от 26.03.2019г., съгласно Заповед № КВ-209 от 26.03.2019г. на министър - председателя.
На 23.11.2009г. видно от Нотариален акт за покупко-продажба на недвижими имоти, изградени в груб строеж с № 50, том. IV, рег. № 6118, дело № 547/2009г. на нотариус с рег. № 386 по Регистъра на Нотариалната камара, Красимир П. Първанов и М.Т.П са закупили от продавача ***“ АД, ЕИК: *** следните недвижими имоти, находящи се в гр. С****, С** община, район ***: апартамент № * със застроена площ от 150,20 кв.м. и гараж № **, заедно с припадащите им се части от общите части на сградата и съответните идеални части от правото на строеж върху посоченото в нотариалния акт УПИ, като цената на продавача е заплатена чрез отпуснат на купувачите банков кредит от „***“ ЕАД, обезпечен с договорна ипотека, съгласно Нотариален акт за учредяване на договорна ипотека върху недвижим имот № 51, том IV, рег. № 6119, дело № 548 от 2009г. на нотариус с рег. № 386 по Регистъра на Нотариалната камара.
На 28.09.2018г., видно от Нотариален акт за покупко-продажба на недвижими имоти №88, том III, рег. №8226, дело №413 от 2018г. на нотариус, вписан в Регистъра на Нотариалната камара под № 515, „***“ АД продава на Красимир П. Първанов правото на собственост върху следните недвижими имоти, изградени в груб строеж, находящи се в новострояща се жилищна сграда с идентификатор 68134.802.2294, с адрес на поземления имот ***, както следва:
· Апартамент №68 /идентификатор 68134.802.2294.1.68/ с площ от 149,56 кв.м., находящ се на етаж 7;
· Гараж № 78 /идентификатор 68134.802.2294.1.157/ с площ от 31,17 кв.м. находящ се на етаж – 2 в сграда 1;
· Гараж № 79 /идентификатор 68134.802.2294.1.158/, с площ 18,95 кв.м., находящ се на етаж – 2 в сграда 1;
· Идеални части: 1,252%+0,252%+0,153% от поземлен имот, пл. № - 842 1706, парцел – 2 с площ – 2956.00кв.м. /стар идентификатор 68134.802.842, 68134.802.1706/.
Съгласно нотариалния акт, Красимир Първанов следва да заплати сумата в размер на 120 000 евро, като 105 209,38 евро по банков път, а остатъка от продажната цена в размер на 14 790,62 евро ще бъде заплатена след издаване на разрешение за ползване на сградата.
Видно от писмо с вх. № ЦУ 01/13467 от 11.06.2019г. на главния секретар на Министерството на енергетиката, Красимир П. Първанов не е сключвал договори с „****“ АД, в качеството му на заместник-министър в периода, през който е заемал длъжността.
Въз основа на така изяснената фактическа обстановка, Комисията установи следното от правна страна:
Сигналът е образуван при условията на чл. 47, ал. 2 от ЗПКОНПИ.
За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Съгласно чл.52 от ЗПКОНПИ наличието на лице, заемащо висша публична длъжност по смисъла на чл.6, ал.1 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси. 
Легалните дефиниции на понятията частен интерес и облага се съдържат в чл.53 и чл.54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Към 23.11.2009г., когато е закупил първия си апартамент от ***“ АД, Красимир Първанов не е заемал публична длъжност по смисъла на чл. 3 от ЗПУКИ (отм.)
Видно от Нотариален акт за покупко-продажба на недвижими имоти, изградени в груб строеж с № 50, том. IV, рег. № 6118, дело № 547/2009г., Красимир П. Първанов и М. Т. П. са закупили от продавача ****“ АД - апартамент със застроена площ от 150,20 кв.м. и гараж № **, заедно с припадащите им се части от общите части на сградата и съответните идеални части от правото на строеж върху урегулирания поземлен имот на 23.11.2009г. Към посочената дата, Красимир Първанов не е заемал публична длъжност по смисъла на чл. 3 от ЗПУКИ (отм.), видно от справка от регистъра на трудовите договори за лицето при НОИ.
Наличието на лице, заемало публична длъжност по смисъла на чл. 3 от ЗПУКИ (отм.), както и на лице, заемащо висша публична длъжност по смисъла на чл. 6, ал. 1 от ЗПКОНПИ е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство в тази му част.	
Като заместник-министър на енергетиката в периода 12.05.2017г. - 26.03.2019г., Красимир П. Първанов е лице, заемало публична длъжност по смисъла на чл.3, т. 4 от ЗПУКИ (отм.), респективно, лице, заемащо висша публична длъжност, съгласно чл. 6, ал. 1, т. 3 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ. 
Видно от Нотариален акт за покупко-продажба на недвижими имоти № 88, том III, рег. № 8226, дело № 413 от 2018г. от 28.09.2018г. „***“ АД продава на Красимир П. Първанов правото на собственост върху следните недвижими имоти, изградени в груб строеж, находящи се в ***, както следва: Апартамент № ** с площ от 149,56 кв.м.; Гараж № ** с площ от 31,17 кв.м.; Гараж № ** с площ 18,95 кв.м. и идеални части: 1,252%+0,252%+0,153% от поземлен имот, пл. № - 842 1706, парцел – 2 с площ – 2956.00кв.м. 
Твърденията в медийните публикации касаят правни действия – сключване на договори за покупко-продажба на недвижими имоти, извършени от Красимир Първанов в качеството му на физическо лице, участник в гражданскоправния оборот, а не в качеството му на лице, заемащо публична длъжност. 
В медийните публикации липсват твърдения за упражнени от Красимир П. Първанов в качеството му на лице, заемащо висша публична длъжност, правомощия или задължения по служба по отношение на ****“ АД. Такива не се събраха и в хода на административното производство, видно от писмо с вх. № ЦУ 01/13467/11.06.2019г. на главния секретар на Министерството на енергетиката.
Предвид изложеното, се налага изводът, че е налице само един от елементите на състава на конфликт на интереси по чл. 2 от ЗПУКИ (отм.), респективно чл. 52 от ЗПКОНПИ, а именно: лице заемало публична длъжност и лице, заемащо висша публична длъжност (Красимир П. Първанов). Липсват обаче упражнени от лицето правомощия по служба. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ (отм.), респективно Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл. 2 от ЗПУКИ (отм.) и чл. 52 от ЗПКОНПИ.
Предвид изложеното, на основание чл.27, ал. 2, т. 6 от АПК във вр. с чл. 3 от ЗПУКИ (отм.), чл. 6, ал. 1 и чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество 
Р Е Ш И:
ПРЕКРАТЯВА производството за конфликт на интереси по отношение на Красимир П. Първанов, ЕГН *** – във връзка със закупуване на 23.11.2009г. недвижими имоти от ****“ АД, находящи се в ****: апартамент № * със застроена площ от 150,20 кв.м. и гараж № **, заедно с припадащите им се части от общите части на сградата и съответните идеални части от правото на строеж върху посоченото в нотариалния акт УПИ, поради липсата на лице, заемало публична длъжност по смисъла на чл. 3 от ЗПУКИ (отм.).
НЕ УСТАНОВЯВА конфликт на интереси по отношение на Красимир П. Първанов, ЕГН *** – заместник-министър на енергетиката - лице, заемащо висша публична длъжност по смисъла на чл. 6, ал. 1, т. 3 ЗПКОНПИ във връзка със закупуване на 28.09.2018г. на недвижими имоти от ***“ АД, изградени в груб строеж, находящи се в ***, както следва: Апартамент № ** с площ от 149,56 кв.м.; Гараж № ** с площ от 31,17 кв.м.; Гараж № ** с площ 18,95 кв.м. и Идеални части: 1,252%+0,252%+0,153% от поземлен имот, пл. № - 842 1706, парцел – 2 с площ – 2956.00кв.м., поради липсата на упражнени правомощия по служба.
Препис от Решението да се изпрати на Софийска градска прокуратура, с оглед преценка за реализиране на правомощията по чл. 76, ал. 2 от ЗПКОНПИ.
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 
Препис от решението да се изпрати на Върховна касационна прокуратура по пр. пр. № 3623/2019г. по описа на ВКП.
КОМИСИЯ:
Заместник - председател:………………/Антон Славчев/
Член:…………………...……………....…/Пламен Йоцов/
Член:…………………………………..../Силвия Къдрева/	

